มาเมืองเหนือ 4 วันแล้วยังไม่ได้กินข้าวซอยเลย มื้อนี้เราเลย ขอเป็นข้าวซอย 1 มื้อ 
เปิด app วงใน ซึ่งอยู่กับเราจริงๆ ตลอดการเดินทางก็มาเจอร้านนี้ ที่หลายคนรีวิว

ร้าน ข้าวซอยโอมา

(ที่ตั้งและการเดินทาง)
ร้านอยูjนถนนพหลโยธิน (ซอยสุขสวัสดิ์ 2)  เป็นร้านในซอย ถ้าไม่ใช่คนเจ้าถิ่นเราก็ว่าค่อนข้างลึกลับซับซ้อน แต่ถ้าเปิด ตาม Map ก็ถึงแน่นอนค่ะ 

(บรรยากาศร้าน)
เป็นร้านที่เขาดัดแปลงจากบ้านอยู่อาศัยมาเป็นร้านอาหาร แต่ สะอาดสะอ้าน มีที่จอดรถ ห้องน้ำสะอาดเป็นสัดเป็นส่วนดี แต่ป้ายข้อห้ามเยอะ ดู เกร็งๆ เวลากิน ห้ามนู่นนี่เยอะ อาจจะเป็นเพราะร้านเขาคนเยอะ ก็เลย อาจจะต้องการให้เป็นระเบียบหน่อย

เมนูของร้าน ก็ต้องเป็นข้าวซอย ข้าวซอยเขามีหลายอย่างให้เลือกเลย ข้าวซอยไก่ ข้าวซอยเนื้อ ข้าวซอยหมูตุ๋น ข้าวซอยลูกชื้น นอกจากข้าวซอยก็มีของกินเล่นเป็น ขนมปังหน้าหมู ขนมจีบ แล้วก็หมูสเตะ
เราเลือกกินเป็นข้าวซอย เนื้อ กับ ข้าวซอยไก่

เนื้อเขาก็เป็นเอ็นแล้วก็เนื้อตุ๋นผสมกันมา เนื้อเปื่อยดี เขาตุ๋นมาเปื่อยดีเลยค่ะ น้ำแกงเขาเป็นน้ำคลุกคลิก เขาเสริฟมาก็จะราดน้ำกะทิมาอีกที น้ำแกงเขาเข้มข้นดี เราชอบข้าวซอยตรงบะหมี่กรอบแล้วก็ผักกาดดอง หอมแดงมี่เขาเอาไว้ให้โรย พริกเขาก็จะเป็นพริกเผา เวลาใส่ไปเข้ากันดีแล้วก็เผ็ดๆ ดีค่ะ น้ำแกงปรุงไม่ยาก ดีค่ะ
หมุสเต๊ะ
สั่งมา 1 ชุด เนื้อหมูเขาหมักมาอร่อยดี มีรสชาติ แต่หมูไม่ได้นิ่มมาก น้ำจิ้มเขาไม่หวานมากดีค่ะ 
ขนมปังหน้าหมู
เมนูกินเล่นอีกอย่าง ขนมปังหน้าหมุเขาใช้ขนมปังแผ่นหนา ทอดมาแห้งๆๆๆเลย เราว่าเขาทอดมาจนขนมปังกรอบมากไป กรอบแบบกัดแล้วล่วงได้เลยค่ะ แต่ว่าตัวหมูให้มาเยอะดี สะใจเลย ถ้าขนมปังไม่กรอบขนาดนี้เราว่าจะอร่อยเลย แต่ข้อดีเขาคือ ไม่อมน้ำมันเลย

ได้กินข้าวซอยแล้วมาเหนือจะพลาดข้าวซอยได้ยังไง
